32011R0102
L 031/13
SLUŽBENI LIST EUROPSKE UNIJE
04.02.2011.
UREDBA KOMISIJE (EU) br. 102/2011
od 4. veljače 2011.
o izmjeni Uredbe (EU) br. 1089/2010 o provedbi Direktive 2007/2/EZ Europskog parlamenta i Vijeća o interoperabilnosti skupova prostornih podataka i usluga u vezi s prostornim podacima
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2007/2/EZ Europskog parlamenta i Vijeća od 14. ožujka 2007. o uspostavljanju infrastrukture za prostorne informacije u Europskoj zajednici (INSPIRE) (1), a posebno njezin članak 7. stavak 1.,
budući da:
(1)
Uredba Komisije (EU) br. 1089/2010 od 23. studenoga 2010. o provedbi Direktive 2007/2/EZ Europskog parlamenta i Vijeća o interoperabilnosti skupova prostornih podataka i usluga u vezi s prostornim podacima (2) utvrđuje tehničke mehanizme za interoperabilnost skupova prostornih podataka, uključujući definiciju popisa kodova koji će se koristiti za atribute i asocijacijske uloge vrsta prostornih objekta i vrsta podataka.
(2)
Prema Uredbi (EU) br. 1089/2010 atributi ili asocijacijske uloge vrsta prostornih objekata ili vrsta podataka koji se uvrštavaju u vrste popisa kodova mogu imati samo vrijednosti koje vrijede za odgovarajući popis kodova.
(3)
Te dopuštene vrijednosti za popise kodova iz Uredbe (EU) br. 1089/2010 potrebne su za provedbu zahtjeva iz navedene Uredbe i stoga ih u toj Uredbi također treba utvrditi.
(4)
Pri izradi vrijednosti popisa kodova iz ove Uredbe primjenjivala su se ista načela s obzirom na zahtjeve korisnika, referentni materijal, odgovarajuće politike ili aktivnosti Unije, izvedivost i proporcionalnost u smislu očekivanih troškova i koristi, sudjelovanja zainteresiranih strana i savjetovanja s njima, te međunarodnih standarda, koja su se primjenjivala za izradu drugih tehničkih rješenja iz Uredbe (EU) br. 1089/2010.
(5)
Uredbu (EU) br. 1089/2010 treba stoga na odgovarajući način izmijeniti.
(6)
Mjere predviđene ovom Uredbom u skladu su s mišljenjem Odbora osnovanog na temelju članka 22. Direktive 2007/2/EZ,
DONIJELA JE OVU UREDBU:
Članak 1.
Uredba (EU) br. 1089/2010 mijenja se kako slijedi:
1.
Članak 4. mijenja se kako slijedi:
(a)
stavak 3. zamjenjuje se sljedećim:
„3. Enumeracije i popisi kodova koji se upotrebljavaju u atributima ili asocijacijskim ulogama vrsta prostornih objekata ili vrsta podataka u skladu su s definicijama i sadržavaju vrijednosti iz Priloga II. Vrijednosti enumeracije i popisa kodova jezično su neutralne mnemoničke oznake za računala.”
(b)
stavak 4. briše se.
2.
Članak 6. mijenja se kako slijedi:
(a)
stavak 1. točka (a) zamjenjuje se sljedećim:
„(a)
popise kodova koje države članice ne mogu proširiti;”;
(b)
stavak 3. mijenja se kako slijedi:
„3. Atributi ili asocijacijske uloge vrsta prostornih objekata ili vrsta podataka čija je vrsta popis kodova, kako je definirano u članku 6. stavku 1. točki (a), mogu imati samo vrijednosti koje su na popisima određenim za popis kodova.
Atributi ili asocijacijske uloge vrsta prostornih objekata ili vrsta podataka čija je vrsta popis kodova, kako je definirano u članku 6. stavku 1. točki (b), mogu imati samo vrijednosti koje vrijede za registar u kojem se popis kodova vodi.”
3.
Prilog I. mijenja se kako je utvrđeno u Prilogu I. ovoj Uredbi.
4.
Prilog II. mijenja se kako je utvrđeno u Prilogu II. ovoj Uredbi.
Članak 2.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. veljače 2011.